da en da da id en da en da da af als da sv en ar en da de en es es en ar en es es en ar en en sv de en nl da sv da da da da da da en da en da en da da da da da da da da da da da da da da da de nb en nb da en da en sv da da da da da da da da da da da da da da sv da da da da de nb da da da da da nb da da sv da sv sv da sv nb sv nb da sv nb sv da da da nb sv sv da sv da nb sv sv da da nb cs da sv da da sv da da da da en als da nb da nb da af de sv sv da da sv da da da da fr es es en ar en
Bryllupsfesten | Bryllupsfotograf Det Store Ja - fotograf bryllup
Professionel fotograf til bryllup – landsdækkende bryllupsfotografering
Gæsterne bliver her budt velkommen med en velkomstdrink. Velkomstdrinken er den samme vin, som skal drikkes under middagen. De gæster, der ikke har sendt deres gave i forvejen, lægger den på gavebordet. Alle gaver er naturligvis forsynet med kort. Man skal ikke altid forvente at se brudeparret pakke alle gaverne op. Ofte synes parret, at det er mere taktfuldt at pakke op i enrum. Når brudeparret ankommer, skal gæsterne stå klar til at modtage dem. Oftest med et glas vin, for lige at tage toppen af nervøsiteten. Mens folk cirkulerer, og brudeparret igen bliver lykønsket, venter man på tegnet til at gå til bords. Når dette sker – tidligere ved hjælp af blokfløjtespil – går man til bords. Dette sker i samme rækkefølge, som man forlod kirken.
Det er vigtigt, at menuen bliver valgt med omhu. Tidligere skulle middagen være et overdådigt madgilde, da man ofte ikke havde mulighed for at spise sig ordentlig mæt i dagligdagen. Disse tide er for længst forbi, og derfor skal man i højere grad koncentrere sig om at gøre middagen til en kulinarisk oplevelse.
En bryllupsmiddag behøver ikke at bestå af 3-4 retter mad. Den skal bare stå i forhold til, hvilken fest man holder, årstiden eller festen tema, og endelig skal maden passe til de mennesker man har inviteret.
Er der blandt gæsterne personer der lider af sukkersyge eller lignende, eller folk der bekender sig til en bestemt religion, der foreskriver specielle kostvaner, bør man selvfølgelig tage hensyn til dette. Hermed har man vist disse personer en speciel opmærksomhed, der ikke vil blive glemt.
Se nogle smukke bryllupsfoto her
Det er ikke alle der har evnen, men taler hører sig nu engang til. Første tale ved bryllupsmiddagen, holdes af brudens far. Dette er en kort velkomsttale. Herefter begynder man på middagen. Når hovedretten er spist, forventes det at budgommens far tager ordet, for at lykønske parret på den store dag. Lige derefter må brudgommen holde sin første tale som ægtemand. Dette forventes selvfølgelig at være en hyldest til sin hustru, samt en tak for den store opmærksomhed. Herefter er ordet frit, hvis andre gæster ønsker at tale.
Ønsker man lidt mere styr på talerne, så de ikke falder hulter til bulter efter den varme ret, kan man udnævne en af gæsterne til ”Toastmaster”. Under middagen kan folk så henvende sig til denne person, og gøre opmærksom på hvornår de ønsker at få ordet. Husk at spørge ”Toastmasteren” inden festen, om han/hun ønsker dette hverv.
Efter middagen serveres kaffe og kage. Hertil kan man, alt efter temperament, have bestilt en bryllupskage. Her skal bruden skære det første stykke af, da hun ellers, ifølge gammel overtro, vil blive barnløs. Brudgommen hjælper ved at lægge sin hånd oven på hendes. Alle gæster skal, trods det at de sikkert er godt mætte, spise et stykke af kagen. Ellers er det et ondt varsel for både gæster og brudepar.
Aftenens hovedbegivenhed er brudevalsen. Til tonerne af Niels W. Gade danser brudeparret, mens gæsterne står i en kreds udenom. Gæsterne gør kredsen mindre og mindre, og til sidst kan parret ikke danse videre. Så er det gæsternes tur til lidt sjov, og brudens slør bliver revet i stykker. Samtidigt må brudgommen vinke farvel til sine strømper, for traditionen tro bliver de klippet i stykker. At få fat i en stump af brudens slør bringer lykke – dette gælder ikke gommens sokker. Hvorfor mon ?
Ifølge en gammel skik, er det gommen der køber brudebuketten. Dog er de fleste mænd i dag blevet instrueret om, hvordan den skal se ud. Dette skyldes, at buketten gerne skal matche til brudekjolen. Så vil gommen være sikker på at få en buket i de rigtige farver, kan han evt. bede om en stofprøve fra kjolen. Så er han sikker på ikke at ramme helt forbi.
Når de nygifte, som de første, forlader festen, skal bruden ifølge traditionen kaste sin buket ud blandt de ugifte piger, som deltager i festen. Den pige, der griber buketten, er den næste til at blive gift.
Men nænner bruden ikke at forære sin buket væk, skal hun behandle den med omhu. Buketten må ikke sættes i vand, da det er et tegn på, at ægteskabet bliver kort. Derimod vil det bringe lykke, hvis bruden lægger sin buket på en slægtnings grav.
Brudeparret forlader festen som de første. Her er det ofte brugt, at der bag på deres køretøj er bundet tomme konservesdåser. Larmen fra dåserne skal skræmme onde ånder væk. Man ved ikke helt hvor denne tradition stammer fra, men nogle mener, at dåserne symboliserer fyrværkeri, da brudenatten er det nye pars nytårsaften. Fra næste morgen begynder de nemlig en ny tidsregning. Hvis man ikke kan være sikker på, at der ikke er lavet ”sjove” ting i ens hjem, må det anbefales at bryllupsnatten henlægges til et hotel. Det er ikke det mest romantiske, hvis man træt af dagens oplevelser, og med lyst til bare at være sig selv, finder at ens hjem har haft besøg af nogle ”sjove” venner.
Hvis man alligevel vælger at tilbringe bryllupsnatten hos sig selv, kan man jo håbe at nogen i stedet har lavet en dejlig overraskelse. Champagne på køl, sengen dækket med blomster – der er muligheder nok, og det kan blive en perfekt afslutning på en dejlig dag. Ved hjemkomsten er der tradition for at brudgommen bærer bruden over tærsklen til hjemmet. Dette symboliserer brudens overgang fra hendes tidligere hjem til hendes nye. Og det er gommens opgave at hjælpe hende med dette.
Traditionen med at give en morgengave, er meget gammel. Tidligere betragtede man morgengaven som brudgommens modydelse til bruden. Hun havde jo skænket ham sin jomfrudom. De tider er overstået, og i dag betragtes morgengaven som et symbol på den taknemmelighed gommen føler over at hun ville giftes med ham. I vores tid er det også blevet almindeligt, at bruden giver gommen en gave.
Bryllup på åbent hav?
Påklædning til et bryllup
Professionel bryllupsfotograf og blogger. Fotograf til bryllupper i Danmark.
View all posts by Bryllupsfotograf VSJ
Previous PostPrev Post Selve vielsen
Next PostNext Post Efter brylluppet
Find den rette bryllupsfotograf
Gode tips til Boudoir fotografering
Find den perpekte DJ til dit bryllup
3 vigtige detaljer til brylluppet
4 opgaver for gommen i bryllupsplanlægningen
Sådan vælger du den rette bryllupsbil
5 ideer til morgen gaven
Gode råd til bryllups menuen
Bryllupsporcelæn: Sådan vælger I jeres næste bryllupsstel
Bordplan, borddækning og bordpynt
Bryllup på åbent hav?
Påklædning til et bryllup
10 måder at sikre dit bryllup aldrig bliver kedeligt
BRYLLUPSBILLEDER MED VARME, ÆGTHED OG ÆRLIGHED
Fotograf Børkop og Brejning
Bryllupsbilleder (med kant og personlighed)
Bryllupsfotograf Vores Store JA
Ena og Ole Jakob
Priser og pakker bryllupsfotograf
Copyright © 2022 Bryllupsfotograf Det Store Ja – fotograf bryllup | PhotoFocus by Catch Themes